**Cu privire la modificarea denumirei unor instituții publice cu profil sportiv și modificarea unor hotărâri ale Guvernului**

În temeiul art.20 din Legea nr.330/1999 cu privire la cultura fizică şi sport (Monitorul Oficial al Republicii Moldova, 1999, nr. 83-86, art. 399), cu modificările ulterioare, Guvernul

**HOTĂRĂŞTE:**

**1.** Se modifică denumirea unor școli sportive, după cum urmează:

1.1 Instituția publică Şcoala Sportivă Specializată de Acrobatică şi Rugby din Chişinău își modifică denumirea în Instituția publică Școala sportivă specializată a probelor de gimnastică din Chișinău.

1.2 Instituția publică Şcoala Sportivă Specializată de Box, Luptă Liberă şi Kickboxing din Chişinău își modifică denumirea în Instituția publică Școala sportivă specializată a probelor de contact din Chișinău.

1.3 Instituția publică Şcoala Sportivă Specializată de Lupte ,,Andrei Doga” din Chișinău își modifică denumirea în Instituția publică Şcoala Sportivă Specializată de Rugby din Chişinău.

1.4 Instituția publică Clubul de șah și joc de dame din Chișinău își modifică denumirea în Instituția publică Școala sportivă specializată de șah și joc de dame din Chișinău.

**2.** Ministerul Educației și Cercetării:

2.1 în termen de 30 zile de la data intrării în vigoare a prezentei hotărâri, va revizui procesul educațional în cadrul școlilor prevăzute la pct.1;

2.2 va aproba pentru școlile sportive indicate în pct.1:

2.2.1 în termen de 15 zile de la data intrării în vigoare a prezentei hotărâri ramurile de sport și probele de sport;

2.2.2 în termen de 20 de zile de la data intrării în vigoare a prezentei hotărâri, statele de personal;

2.2.3 în termen de 45 de zile de la data intrării în vigoare a prezentei hotărâri regulamentul de organizare și funcționare;

**3.** Regulamentul de organizare și funcționare a școlilor sportive, aprobat prin Hotărârea Guvernului nr.31/2019 (Monitorul Oficial al Republicii Moldova, 2019, nr.49-58 art.93), cu modificările ulterioare se completează cu punctul 161 cu următorul cuprins:

„161. Ramurile de sport și probele de sport practicate de școlile sportive se aprobă de către fondator.”.

**4**. Anexa nr.5 la [Hotărârea Guvernului nr.146/2021](lex:HGHG20210825146) cu privire la organizarea şi funcţionarea Ministerului Educaţiei şi Cercetării (Monitorul Oficial al Republicii Moldova, 2021, nr.206-208, art.344), cu modificările ulterioare, se modifică după cum urmează:

4.1. compartimentul ,,Instituții de învățământ general:

4.1.1. pozițiile nr.25, nr.27 și nr.33 vor avea următorul cuprins:

,,25. Școala Sportivă Specializată a Probelor de Gimnastică din Chișinău;

27. Școala Sportivă Specializată a Probelor de Contact din Chișinău;

33. Școala Sportivă Specializată de Rugby din Chișinău”;

4.2 se completează cu poziția 361 cu următorul cuprins:

,,361. Școala Sportivă Specializată de Șah și Joc de Dame din Chișinău”.

4.3 la compartimentul ,,Organizații de drept public de suport și conexe”, poziția nr. 5 se exclude”.

**5**. Implementarea proiectului de hotărâre se va realiza din contul și în limitele mijloacelor aprobate în acest sens în bugetul Ministerului Educației și Cercetării.

**6.** Prezenta hotărâre intră în vigoare la data publicării în Monitorul Oficial al Republicii Moldova.

|  |  |
| --- | --- |
| **PRIM-MINISTRU** | **Dorin RECEAN** |
| **Contrasemnează:** |  |
| **Ministrul educaţiei şi cercetării** | **Dan Perciun** |
|  |  |